stanford-oval/wikipedia huggingface dataset:
נחל עיט

| --- | --- |

מפל עיט
 מידע כללי
 אורך:  7 ק"מ
 שפך:  נחל יהודיה
 מדינות באגן הניקוז:  ישראל ישראל
  (למפת הגליל העליון מוגדלת) נחל עיט(למפת הגליל העליון רגילה) נחל עיט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עיט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל עיט
נַחַל עַיִט הוא אחד מיובליו הגדולים של נחל יהודיה. הנחל זורם לאורך כ-7 ק"מ, במרכז רמת הגולן ליד כביש 808 צפונית לגמלא. חלק גדול מהנחל הוא בערוץ עמוק, ובקטע זה נשפך "מפל עיט" אל קניון בזלת עמוק. לאורך הנחל קיימות בריכות רחצה רבות. בחלק מהנחל יש שביל שמותאם לנכים.
עם צמחיית הנחל נמנים חלבלוב מגובשש, תורמוס צר-עלים ונורית אסיה.
המפל בדרך כלל יבש בקיץ ורק טפטוף עדין זולג על פני הסלעים, בחורף ישנה זרימה משמעותית בנחל עיט ואשד מים שוצף יורד בנחל בזלת כמה עשרות מטרים ממזרח לכביש המפלים.
גלריה

מפל עיט בחורף גשום (שצולם ב 2.2.2024)מפל עיט
תופעת עמודי הבזלת במפל עיט
מפל נוסף בנחל עיט, כ-200 מטרים מערבית למפל עיט
לקריאה נוספת

מפת סימון שבילים של החברה לסימון שבילי ישראל - מפה מס´ 1 - החרמון, הגולן ואצבע הגליל
נוחים רשקובסקי

| --- | --- |
אין תמונה חופשית
 לידה:  18 באפריל 1946 יקטרינבורג, ברה"מ 
 פטירה:  14 במרץ 2023 (בגיל 76) יקטרינבורג, רוסיה 
 הדרגה הגבוהה ביותר:  רב אמן משנת 1980
 מד כושר מרבי:  2560 (יולי 1995)
 מד כושר נוכחי:  ‏(אוקטובר 2024)
 מדינה:  ברית המועצות, רוסיה
 
נוחים רשקובסקי (ברוסית: Нухим Рашковский;‏ 18 באפריל 1946 – 14 במרץ 2023) היה שחמטאי סובייטי ממוצא יהודי.
ביוגרפיה

נוחים רשקובסקי נולד בסברדלובסק, ברית המועצות. התחיל להתאמן בשחמט במועדון הפיונירים בסברדלובסק. הוא השתתף באליפות ברית המועצות בשחמט החל משנת 1972 ועד לפירוק ברית המועצות בשנת 1991. התוצאה הטובה ביותר שלו הייתה בשנת 1986, כאשר הוא סיים במקום ה-8.
רשקובסקי היה אלוף רוסיה הסובייטית פעמיים – בשנת 1974 ובשנת 1976.
בשנת 1976 הוענקה לו דרגת אמן בינלאומי ובשנת 1980 דרגת רב אמן.
רשקובסקי כמעט ולא השתתף בתחרויות בינלאומיות. בשנת 1979 הוא זכה במקום הראשון בתחרות בינלאומית בסוצ'י, בשנת 1987 הוא זכה במקום השני בתחרות שנערכה ביוגוסלביה ובשנת 1988 במקום השני בסטוקהולם.
בשנת 2007 זכה באליפות אירופה בשחמט לסניורים. גם בשנותיו האחרונות הוא המשיך להשתתף בתחרויות והיה מאמן-שחקן של מועדון שחמט של אורל.
רשקובסקי היה מאמנה של נבחרת רוסיה במספר אולימפיאדות.
נפטר ב-14 במרץ 2023.
ביאורים

↑  הטיה ברוסית של השם "נחום"
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
נזופונטס

| נזופונטס |
| --- | --- |
איור של נזופונטס
תקופה
פליסטוקן-הולוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אוכלי חרקים
משפחה:: נזופונטיים
סוג:: נזופונטס
מינים
 Nesophontes edithae  Nesophontes hemicingulus  Nesophontes hypomicrus  Nesophontes longirostris  Nesophontes major  Nesophontes micrus  Nesophontes paramicrus  Nesophontes submicrus  Nesophontes superstes  Nesophontes zamicrus
שם מדעי
 Nesophontes ‏Anthony, 1916

נזופונטס (שם מדעי: Nesophontes) הוא סוג נכחד יחידי במשפחה נזופונטיים (Nesophontidae), של יונקים מהסדרה אוכלי חרקים, אשר חי באיים הקריביים, בעיקר באנטילים הגדולים, והם נכחדו במשך ההולוקן, ככל הנראה סביב המאה ה-15 או ה-16, אך זה נתון בוויכוח. הם חיו בקובה, היספניולה (הרפובליקה הדומיניקנית והאיטי), פוארטו ריקו, איי הבתולה של ארצות הברית ואיי קיימן.
הנזופונטס היה מהגדולים שבאוכלי החרקים ודמה לחדף גדול באורך 10 עד 15 סנטימטרים עם חוטם מחודד מעוטר בשפמים ארוכים, ראש גדול וזנב ארוך. היונקים הקרובים אליו ביותר הם בני משפחת הסולנודוניים שחיים כיום בקובה והיספניולה וחפפו בשטח המחיה עם כמה מהמינים. עם זאת מחקרים מראים שבני שתי הקבוצות התפלגו לפני מעל 40 מיליון שנה. הם כנראה היו היונקים הדומיננטיים באיים וניזונו בעיקר מחרקים, אך גם מחולייתנים קטנים שהם תפסו.
המאובנים של בני סוג זה צעירים מאוד, כך ששיטת תיארוך פחמן-14 לא מצליחה לשחזר את תיארוכם המדויק מעבר למאה ה-15. הם נכחדו עם הגעת הספרדים לאמריקה והרס בתי גידולם, הבאת מינים פולשים כמו חולדות ואולי גם ציד. מספר חוקרים מעריכים שחלקם הצליחו לשרוד עד המאה ה-20.
מיני הסוג

Nesophontes edithae
Nesophontes hemicingulus
Nesophontes hypomicrus
Nesophontes longirostris
Nesophontes major
Nesophontes micrus
Nesophontes paramicrus
Nesophontes submicrus
Nesophontes superstes
Nesophontes zamicrus
מכונה

מכונה היא התקן המְבַצֵע עבודות לאדם. באופן מדויק יותר, מכונה היא התקן מורכב שצורך, מעביר או משנה אנרגיה על מנת לבצע משימה או עבודה מסוימת. בדרך כלל, מכונות דורשות מקור אנרגיה חיצוני כדי לבצע עבודות.
במובן הקלאסי מכונה היא מערכת מוחשית, כלומר, מורכבת מחומר וניתן לגעת בה אשר מקבלת קלט, מעבדת אותו לפי המבנה שלה, ומחזירה בהתאם לכך פלט, אך ניתן לשוח גם על תוכנה מורכבת כ"מכונה וירטואלית" (אם כי למונח זה שימושים שונים).
אולם ייצור ובו מגוון מכונות, רצועות תמסורת, גלגלי שיניים, מיכון כבד וכלי עבודה – כל המכונות באולם זה מופעלות על ידי מנוע אחד בלבד
מאפיינים

בני האדם השתמשו במכונות משחר ההיסטוריה על מנת להגביר את יכולותיהם. למעשה, ניתן לראות בכלי העבודה ובכלי הנשק הפשוטים סוג של מכונות פרימיטיביות. כיום מקובל להגדיר מכונה כהתקן מורכב, שבנוי ממספר חלקים, כך שכלי עבודה פשוטים אינם נחשבים בגדר מכונות. המכונות הראשונות עוצבו על מנת לתעל בצורה טובה את כוחו של האדם. מכונות מתקדמות יותר השתמשו בחוקים פיזיקליים פשוטים של המכניקה כדי להפחית את הכוח הדרוש כדי לבצע פעולה מסוימת. מכונות מסוג אלה כוללת את המנוף – המשתמש בעקרון שימור המומנט (מומנט = כוח כפול אורך זרוע ההנפה), הגלגלת, הגלגל וגלגלי השיניים ועוד. מכונות אחרות התבססו על אגירה אטית של אנרגיה (בדרך כלל אנרגיה אלסטית) ושחרורה בפתאומיות. זהו עקרון הפעולה של הקשת, אחד מכלי הנשק המורכבים ("מכונות") הקדומים בהיסטוריה האנושית.
גם היום זהו אחד המאפיינים של המכונה: שימוש בחוקי הפיזיקה (ובפרט המכניקה, ההידרודינמיקה או האלקטרומגנטיות) כדי לאפשר ביצוע עבודה הדורשת כוח רב, למשך פרקי זמן ממושכים. למשל: המנופים הומצאו כדי להרים משאות כבדים שאדם רגיל (ואפילו תריסר) אינם יכולים להרים. יתרה מזו, מנוף יכול להחזיק משא באוויר לפרקי זמן כמעט בלתי מוגבלים, בעוד שהאדם מתעייף על נקלה ונאלץ לשמוט את המשא.
היתרון המכני (Mechanical Advantage) של מכונה פשוטה הוא היחס בין הכוח שהמכונה מפעילה על המטרה לבין הכוח שמפעיל הספק על המכונה כדי לבצע את הפעולה. לדוגמה: במנוף פשוט, אם ידית ההנפה הארוכה היא באורך A וידית ההנפה הקצרה היא באורך B אזי היתרון המכני הוא A/B . נתון זה אינו מתאר באופן מלא את הביצועים והתפוקה של המכונה, שכן נדרש כוח נוסף כדי להתגבר על החיכוך. היעילות המכנית (Mechanical Efficiency) של מכונה הוא היחס בין היתרון המכני בפועל (AMA) ליתרון המכני האידיאלי (IMA). במכונות פיזיקליות בעולמנו יחס זה תמיד קטן מ-1 (כלומר: היעילות תמיד קטנה מ-100%). הסיבה לכך היא החוק השני של התרמודינמיקה.
התפתחות המכונה המודרנית > שכלולים הנדסיים

בעת העתיקה ובימי הביניים נבנו מכונות מורכבות וגדולות, שהורכבו בעיקר ממנופים, גלגלות, חבלים ומערכי גלגלים. הללו הונעו או בכוח אנשים רבים (למשל: טרבושה, סוג של מרגמה עתיקה, הייתה מעין מנוף שיידה אבנים גדולות, והפעילו אותו כתריסר איש שמשכו בכל כוחם בחבל המחובר לידית ההנפה. כלי מצור רבים הם דוגמה מצוינת למכונות כאלה) או בכוח בעלי חיים (למשל: גלגל אבן רחיים). מכונות אחרות, בעיקר כאלה המבוססות על טורבינות וגלגלי כפות הונעו על ידי הזרם בנהרות או על ידי אנרגיית הרוח. אלו היו מקורות האנרגיה הנפוצים שהניעו טחנות רוח.
בימי הביניים המאוחרים וימי הרנסאנס החל להיות רווח השימוש במכונות המופעלות על ידי קפיץ. למעשה, מדובר במכונות שאוגרות אנרגיה מכנית על ידי מתיחת הקפיץ ואז משחררות אותה באיטיות כדי ליצור תנועה לפרק זמן מסוים. מכונות אלה היה צריך למתוח מחדש מדי זמן מה. דוגמה למכונות כאלה הם השעונים שהופעלו על ידי מערכות של גלגלי שיניים והותקנו לרוב בראש מגדל בכיכר המרכזית.
האמן האיטלקי לאונרדו דה וינצ'י היה מגדולי המהנדסים של תקופתו, ותכנון עשרות מכונות מתקדמות שהקדימו את זמנן, אך רובן הונעו בידי בני אדם, בעלי חיים או מערכות של גלגלים וקפיצים.
התפתחות המכונה המודרנית > המצאת המנוע

ההתפתחות המשמעותית בתחום המכונות הייתה המצאת המכונה הממונעת, כלומר: מכונה שמונעת על ידי מנוע ולא על ידי בעלי חיים, בני אדם או איתני הטבע (רוח, מפל מים וכו'). מנוע (Engine) הוא התקן הממיר חום לאנרגיה מכנית, כלומר: התקן המפיק מאנרגיה עבודה מכנית (תנועה של בוכנה, סיבוב של גלגל וכו'). ישנן מכונות שכל תפקידן הוא לחמם או לקרר, אלה נקראות "מנועי חום" או "מקררים". התאוריה הפיזיקלית של המנועים נחקרה במסגרת התרמודינמיקה. מדע זה פותח באופן אמפירי עד המאה ה-19, אז הציעו לודוויג בולצמן, אלברט איינשטיין ווילארד גיבס מודל אטומיסטי ותאוריה המסבירים את תופעות התרמודינמיקה.
המנועים הראשונים היו מנועי קיטור. היכולת לרתום את אנרגיית הקיטור אפשרה לבצע עבודות בקנה מידה שלא נראה עוד בעבר וחוללה את המהפכה התעשייתית. המצאה זו שינתה את ההיסטוריה מאחר שהיא הולידה את כלי התחבורה היבשתי הראשון שאפשר ניידות ומהירות הגעה למרחקים ארוכים – הרכבת. המצאת הרכבת שינתה את פני אירופה והייתה אחד הגורמים המשמעותיים בפיתוח המהיר שלה ושל אמריקה במאה ה-19. בתקופה זו פותחו גם ספינות הקיטור.
בתחילת המאה ה-20 חלה התפתחות נוספת: המצאת מנוע בעירה פנימית שאפשרה את המצאת המכונית (Automobile) – כלי רכב שנע על גבי גלגלים עם צמיגי גומי ופתח עידן חדש של ניידות יבשתית. עד מהרה הפכה המכונית לכלי תחבורה ועבודה מרכזי בחיי היום יום. לצד המכונית התפתח הטרקטור – כלי רכב שנע על גבי זחלים ושימש לעבודות עפר ועבודות חקלאיות. השילוב של הטרקטור יחד עם ההנדסה ההידראולית הוליד את הדחפור ומגוון כלים של ציוד מכני הנדסי שאפשרו בנייה ועבודות עפר בהיקף וקצב שעוד לא נראה כמותו. יחד עם בנייה של עגורנים ומנופי ענק החלה בנייה חסרת תקדים, שאפשרה עוד התקדמות טכנולוגית.
מלחמת העולם הראשונה היוותה אף היא זרז טכנולוגי אדיר ובה הומצאו או שוכללו מכונת הירייה, הצוללת, הטנק, המטוס ומכשירי הרדיו. הייצור ההמוני של מכונות מלחמה אלה, בנוסף לדרישה עצומה להספקה של ציוד כגון מזון ותחמושת הוביל לשכלולים גדולים בפסי הייצור והגברת המיכון של התעשייה.
התפתחות המכונה המודרנית > אוטומטיזציה של המכונה

בסוף המאה ה-19 התפתח המיכון האוטומטי והמצאת הסרט הנע. בתי החרושת כללו מכונות ענק שביצעו באופן אוטומטי ומחזורי פעולות מוגדרות, כאשר המוצר בשלביו השונים נע לאורך מסוע בין המכונות השונות. מגמה זו גברה במאה ה-20 בתקופת מלחמת העולם הראשונה (ואחר כך בתקופת מלחמת העולם השנייה) כאשר המעצמות הלוחמות נזקקו לכמויות עצומות של אמצעי לחימה, תחמושת, כלי רכב ואספקה. מיכון זה של פס הייצור והחלפת מאות פועלים במכונות ענק העושות את עבודתם גרם לאבטלה רבה עד שהמשק והחברה הסתגלו לשינויים אלה.
במאה ה-20 עברו רוב המכונות תהליך של אוטומטיזציה והפכו לנפוצות יותר ויותר, גם בקרב משקים פרטיים (לדוגמה: מכונת כביסה, מדיח כלים, פקס, מכשירי אלקטרוניקה). בשנים אלה חדרו המכונות גם לתחום החקלאות ואפשרו הגברה נכרת בתפוקת המזון שייצרו חקלאי מדינות המערב. למעשה, המכונות ייעלו כל כך את העבודה החקלאית, כך שכיום (2005) למרות שרק 1% מכוח העבודה בארצות הברית עוסק בחקלאות, ארצות הברית מצליחה לספק את כל צורכי המזון של אוכלוסייתה ואף לייצר עודפי מזון.
ההתקדמות המשמעותית בתחום האוטומציה באה בעקבות מלחמת העולם השנייה, אז פותחו המחשבים הראשונים. המצאת המחשב הייתה הפתח לבניית מכונות הניתנות לתכנות, או רובוטים, דבר המשפר את יעילות המכונה ואת מגוון היכולות שלה. התפתחות חשובה נוספת הייתה המצאת הטרנזיסטור, שאפשרה מזעור ניכר באלקטרוניקה והתרחבות התחום של מכונות ממוחשבות ורובוטים (בולטת בתחום זה היא יפן). בעקבות המצאות אלה ושכלולן, חדרו המכונות ליותר ויותר תעשיות ונהפכו אף למוצרים נוספים במשקי הבית הפרטיים. מכשירי חשמל ואלקטרוניקה נמכרו לקהל הרחב במחירים שווים לכל נפש, והפכו את העולם המערבי למלא במכונות עם אלקטרוניקה כמעט בכל מקום. מגמה זו גברה עוד יותר בשנות ה-90 של המאה ה-20 עם ההתפתחות הגדולה במחשבים הביתיים והגידול העצום בכמות המחשבים המחוברים לאינטרנט.
במאה ה-21 החלה מגמה לשלב בכל מכונה או מכשיר חשמלי שבב מחשב/מעבד על מנת לשפר את ביצועיה, יעילותה ואת מגוון היכולות שהיא יכולה לעשות. כעת מתכננים מכשירים שיוכלו להתממשק עם מחשבי כף יד או טלפון סלולרי שימצאו ברשות המשתמש הביתי וכך יקלו על הפעלת המכונות, העברת מידע ביניהן והתקשורת.
כיום, רוב העבודות היצרניות בעולם נעשות באמצעות מכונות. חלקן נעשות באופן אוטומטי וחלקן נעשות על ידי בני אדם שנעזרים במכונות. כתוצאה מהשימוש ההולך וגובר במכונות, עלה וגבר הביקוש לדלק, בייחוד נפט. השימוש בשריפת דלק להפקת אנרגיה גרם לזיהום סביבתי שהגיע לשיאו בשנות ה-80 של המאה ה-20. בשנות ה-90 התפתחה מודעות לכך והחלו מאמצים בהקטנת הזיהום שמייצרת התעשייה ומציאת אלטרנטיבות ירוקות להפקת האנרגיה והמכונות של היום (למשל: מכונית ירוקה). למרות מאמצים אלו, ארגוני איכות הסביבה הביעו חשש שהמיכון הגובר יביא לדילול משאבי כדור הארץ ופגיעה בלתי הפיכה בסביבה, שתיצור נזק בלתי הפיך לדורות הבאים.
רשימת מכונות > מכונות מכניות בסיסיות

שש המכונות הפשוטות:
גלגלת
מישור משופע
גלגל
מנוף
טריז
בורג
מכונות בסיסיות נוספות:
גלגל שיניים (Gear) וממיר-מומנט
ציר
קפיץ
שסתום
מסב ומסב כדורי
גל ארכובה
רשימת מכונות > מדחסים ומשאבות

בורג ארכימדס
בוכנה
בוכנה הידראולית
משאבה פנאומטית
משאבת לחץ
משאבת ואקום
משאבה חשמלית
רשימת מכונות > מנועים

מנועי בעירה פנימית
מנוע בנזין
מנוע דיזל
מנוע ארבע פעימות
מנוע שתי פעימות
מנוע גז
מנוע סילון
מנוע רקטי
מנועי בעירה חיצונית
מנוע קיטור
מנוע סטרלינג
טורבינות
טורבינת גז
טורבינת סילון
טורבינת קיטור
טורבינה הידראולית
טורבינת רוח
גנרטור
מנוע חשמלי
מנוע קרנו (תאורטי)
רשימת מכונות > שעונים

שעון היא המכונה המשמשת למדוד את הזמן.
כרונומטר
שעון שמש
שעון חול
שעון מטוטלת
שעון קוקייה
שעון אטומי
שעון קוורץ
רשימת מכונות > מכונות חישוב

מכונת חישוב
אניגמה
מכונת טיורינג (תאורטית)
מחשב
מחשבון כיס
רשימת מכונות > מכונות נוספות

מסוע, מכבש דפוס, מכונת כתיבה
כלי רכב וכלי תחבורה באוויר, בחלל, בים וביבשה
ציוד מכני הנדסי
מנופים חשמליים ועגורנים
מכונת ירייה
אמצעי לחימה מורכבים, כגון כלי ירייה (רובה, תותח ועוד), רכב קרבי משוריין, מטוסי קרב, ספינות מלחמה ועוד.
רקטות, טילים ולוויינים
רשימת מכונות > מכשירי חשמל

ציוד ביתי
מכונת כביסה
מזגן
מייבש כביסה
שואב אבק
מדיח כלים
מקרר
תנור, תנור מיקרוגל וטוסטר אובן
מקדחה/מברגה חשמלית
מכסחת דשא
אלקטרוניקה ביתית
טלוויזיה
מקלט רדיו
מערכת סטריאו
פטיפון
מחשב ביתי
ציוד משרדי
מכונת צילום
מדפסת
פקס
מחשב
טלפון
טלגרף
רשימת מכונות > מכונות אוטומטיות

רובוט
כספומט
טיל "שגר ושכח"
כלי טיס בלתי מאויש (כטב"ם)
ראו גם

כלי עבודה
אוטומציה
רובוט
המצאות
שרטוט של טרבושה, כלי מצור ששימש ליידוי אבנים והופעל בכוח כתריסר חיילים
קטר קיטור צרפתי מתחילת המאה ה-20. הרכבת הייתה כלי תחבורה מרכזי במאה ה-19 וסייעה להתפתחות המהירה של המערב.
מעגל משולב, חלק ממהפכת האלקטרוניקה
גלגלי שיניים מסתובבים
טורבינות רוח – מכונה המפיקה אנרגיה חשמלית (חשמל) מאנרגיית הרוח
יעה אופני (ציוד מכני הנדסי)
מכונת כביסה ביתית
מרטין טרייה

מרטין אלבר פרדריק טרייה (בצרפתית: Martin Albert Frédéric Terrier; נולד ב-4 במרץ 1997) הוא כדורגלן צרפתי המשחק כחלוץ במועדון הכדורגל באייר לברקוזן מהבונדסליגה.
קריירת מועדונים > ליל

טרייה נולד בעיירה ארמונטייר שבחבל או-דה-פראנס בשנת 1997, והחל את קריירת הכדורגל שלו בקבוצת הנוער של SC ביול (Bailleul), ובשנת 2004 עבר למחלקת הנוער של ליל.
בשנת 2016, זומן טרייה לקבוצה הראשונה של ליל. וב-22 באוקטובר, הוא ערך את הופעת הבכורה שלו בליג 1 נגד בסטיה, באצטדיון פייר-מורואה.  ב-14 בדצמבר, הוא עלה לראשונה בהרכב הקבוצה הבוגרת במסגרת שמינית גמר גביע הליגה בהפסד 1–3 בחוץ מול פריז סן-ז'רמן .  ב-7 בינואר 2017, הוא כבש את שערו הראשון בקבוצה הבוגרת בניצחון הביתי 4–1 בשמינית הגמר של הגביע הצרפתי, מול אקסלסיור.  ב-29 באפריל, הוא כבש את שערו הראשון בליג 1, בניצחון החוץ 3–0 של ליל על מונפלייה.  בסך הכל בעונתו הראשונה במדי הקבוצה הבוגרת של ליל כבש טרייה שער אחד ב-11 משחקים בהם שותף.
קריירת מועדונים > שטרסבורג

ב-18 באוגוסט 2017, העבירה ליל את טרייה לשטרסבורג במסגרת הסכם השאלה לעונה אחת. ב-27 באוגוסט, ערך טרייה את הופעת הבכורה שלו בשטרסבורג בהפסד 0–2 בחוץ מול גנגאן.  ב-30 בספטמבר כבש טרייה את שערו הראשון במדי שטרסבורג בתיקו 1–1 בחוץ מול דיז'ון.  ב-26 בינואר 2018, נמכר טרייה לאולימפיק ליון תמורת 11 מיליון אירו, עם תוספת פוטנציאלית של 4 מיליון אירו, וחתם בה עד קיץ 2022. ליון השאילה אותו חזרה לשטרסבורג כדי שיסיים את עונת ההשאלה שלו שם.  בסך הכל סיים טרייה את עונת ההשאלה שלו בשטרסבורג עם 3 שערים ב-25 הופעות.
קריירת מועדונים > אולימפיק ליון

את עונת 2018/2019 פתח טרייה בליון כאשר הוא מבקיע כבר בהופעת הבכורה שלו, בניצחון הביתי 2–0 על קבוצתו מהעונה שעברה שטרסבורג ב-24 באוגוסט.  טרייה שותף ברב משחקי הקבוצה במסגרת הליגה וסיים את העונה עם 9 שערים ב-32 הופעות, בעונה זו ערך טרייה גם את הופעת הבכורה שלו באירופה במסגרת ליגת האלופות של אופ"א. אך את שערו האירופי הראשון הוא הבקיע רק עונה לאחר מכן ב-2 באוקטובר 2019 בניצחון 2–0 על ר.ב. לייפציג במסגרת שלב הבתים של ליגת האלופות של אופ"א.
קריירת מועדונים > סטאד רן

ב-6 ביולי 2020, הודיע המועדון סטאד רן על החתמתו של טרייה על חוזה לחמש שנים במועדון, תמורת 12 מיליון אירו בתוספת בונוסים.   ואת הופעת הבכורה שלו ברן ערך טרייה ב-22 באוגוסט, במשחק הפתיחה של העונה מול קבוצת נעוריו ליל.  ברן הפך טרייה לבורג מרכזי כששותף כמעט בכל משחקי הקבוצה בעונה זו, וסיים אותה בסופו של דבר עם תשעה שערים ב-34 הופעות בליגה. העונה שלאחר מכן עונת 2021/2022 הייתה עונה נהדרת עבור טרייה, טרייה שותף ב-37 משחקים בליגה וסיים כמלך שערי הקבוצה עם 21 כיבושים. טרייה פתח מצוין את עונת 2022/2023, וכבש 9 שערים בליגה ועוד 3 שערים בליגה האירופית עד שנפצע בינואר בברכו וסיים את העונה.  ב-5 באוקטובר 2023 שב טרייה למגרשים כשעלה כמחליף ואף החמיץ פנדל בתוספת הזמן בהפסד 0–1 לויאריאל במסגרת שלב הבתים בליגה האירופית. בליגה כבש טרייה 7 שערים ב-24 הופעות ובסך הכל את עונת החזרה מהפציעה סיים טרייה עם 9 שערים ב-35 הופעות בכל המסגרות.
קריירת מועדונים > באייר לברקוזן

ב-18 ביולי 2024 חתם טרייה על חוזה לחמש שנים בבאייר לברקוזן מהבונדסליגה, ששילמה עבורו לסטאד רן 20 מיליון אירו. בהופעת הבכורה שלו בקבוצה, ספג כרטיס אדום ישיר במשחק הסופר קאפ הגרמני מול שטוטגרט בדקה ה-37. על אף ההרחקה, לברקוזן ניצחה וטרייה זכה בתואר הסופר קאפ עם הקבוצה.
סטטיסטיקות קריירה > מועדונים

מעודכן ל-18 ביולי 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| ליל | 2016/2017 | ליג 1 | 11 | 1 | 3 | 1 | 1 | 0 | — | — | 15 | 2 |
| ליל |  |  | 11 | 1 | 3 | 1 | 1 | 0 |  |  | 15 | 2 |
| שטרסבורג (השאלה) | 2017/2018 | ליג 1 | 25 | 3 | 3 | 1 | 1 | 0 | — | — | 29 | 4 |
| שטרסבורג (השאלה) |  |  | 25 | 3 | 3 | 1 | 1 | 0 |  |  | 29 | 4 |
| ליון | 2018/2019 | ליג 1 | 32 | 9 | 5 | 1 | 2 | 1 | 3 | 0 | 42 | 11 |
| ליון | 2019/2020 | ליג 1 | 23 | 1 | 4 | 3 | 3 | 1 | 5 | 1 | 35 | 6 |
| ליון | סך הכל | סך הכל | 55 | 10 | 9 | 4 | 5 | 2 | 8 | 1 | 77 | 17 |
| רן | 2020/2021 | ליג 1 | 34 | 9 | 1 | 0 | — | — | 3 | 0 | 38 | 9 |
| רן | 2021/2022 | ליג 1 | 37 | 21 | 1 | 0 | — | — | 8 | 0 | 46 | 21 |
| רן | 2022/2023 | ליג 1 | 16 | 9 | 0 | 0 | — | — | 6 | 3 | 22 | 12 |
| רן | 2023/2024 | ליג 1 | 24 | 7 | 4 | 1 | — | — | 7 | 1 | 35 | 9 |
| רן | סך הכל | סך הכל | 111 | 46 | 6 | 1 | 0 | 0 | 24 | 4 | 141 | 51 |
| באייר לברקוזן | 2024/2025 | בונדסליגה | 0 | 0 | 0 | 0 | 0 | 0 | 0 | 0 | 0 | 0 |
| באייר לברקוזן | סך הכל | סך הכל | 0 | 0 | 0 | 0 | 0 | 0 | 0 | 0 | 0 | 0 |
| סך הכל קריירה | סך הכל קריירה | סך הכל קריירה | 202 | 60 | 21 | 7 | 7 | 2 | 32 | 5 | 262 | 74 |
הערות שוליים

↑  Caenen, Simon (26 ביוני 2016). "Bailleul : Martin Terrier, 19 ans, devient joueur professionnel au LOSC" [Bailleul: Martin Terrier, 19 years old, becomes a professional player for Lille OSC]. La Voix du Nord (בצרפתית). נבדק ב-8 בדצמבר 2016. {{cite news}}:  (עזרה)
↑  "Lille vs. Bastia - 22 October 2016". Soccerway. נבדק ב-8 בדצמבר 2016. {{cite web}}:  (עזרה)
↑  "PSG vs. Lille - 14 December 2016". Soccerway. נבדק ב-12 בנובמבר 2017. {{cite web}}:  (עזרה)
↑  "Lille vs. Excelsior - 7 January 2017". Soccerway. נבדק ב-12 בנובמבר 2017. {{cite web}}:  (עזרה)
↑  "Montpellier vs. Lille - 29 April 2017". Soccerway. נבדק ב-12 בנובמבר 2017. {{cite web}}:  (עזרה)
↑  "Guingamp vs. Strasbourg - 27 August 2017". Soccerway. נבדק ב-12 בנובמבר 2017. {{cite web}}:  (עזרה)
↑  "Dijon vs. Strasbourg - 30 September 2017". Soccerway. נבדק ב-12 בנובמבר 2017. {{cite web}}:  (עזרה)
↑  "Lyon officialise Martin Terrier, acheté à Lille mais qui reste en prêt à Strasbourg" [Lyon confirm Martin Terrier, bought from Lille but staying on loan at Strasbourg]. L'Équipe (בצרפתית). 26 בינואר 2018. נבדק ב-26 בינואר 2018. {{cite web}}:  (עזרה)
↑  "Martin Terrier and Bertrand Traore give Lyon victory over Strasbourg". Border Counties Advertizer. 24 באוגוסט 2020. נבדק ב-9 בפברואר 2022. {{cite news}}:  (עזרה)
↑  Rolinger, Mathieu (3 באוקטובר 2019). "Sylvinho, le soleil se lève ǎ l'Est" [Sylvinho, the sun rises in the East] (בצרפתית). So Foot. נבדק ב-9 בפברואר 2022. {{cite news}}:  (עזרה)
↑  "Press release: Transfer of Martin Terrier to Rennes". Olympique Lyonnais. 6 ביולי 2020. נבדק ב-6 ביולי 2020. {{cite web}}:  (עזרה)
↑  "Martin Terrier est Rennais!" (בצרפתית). Stade Rennais F.C. 6 ביולי 2020. נבדק ב-6 ביולי 2020. {{cite web}}:  (עזרה)
↑  "Football. Un bon point du nul pour les Rennais à Lille [Revivez le match]" [Football. A good point from a draw for Rennes at Lille [Relive the match]]. Le Télégramme (בצרפתית). 22 באוגוסט 2020. נבדק ב-9 בפברואר 2022. {{cite news}}:  (עזרה)
↑  Martin Terrier horror injury ends season
↑  Bayer Leverkusen holt Martin Terrier von Stade Rennes, sport.sky.de, ‏19 ביולי 2024
משה פינקל (רב)

| --- | --- |

 לידה:  1883 תרמ"ג 
 פטירה:  5 באוקטובר 1925 (בגיל 42 בערך) י"ז בתשרי תרפ"ו ירושלים, פלשתינה (א"י) 
 מקום קבורה:  בית הקברות היהודי בהר הזיתים 
 תקופת הפעילות:  ? – 5 באוקטובר 1925 
 השתייכות:  חרדים ליטאים 
 אב:  נתן צבי פינקל 
 
הרב משה פינקל (תרמ"ג, 1883 - י"ז בתשרי תרפ"ו, 5 באוקטובר 1925) היה ר"מ בישיבת סלובודקה וישיבת חברון. בנו של רבי נתן צבי פינקל, ה"סבא מסלובודקה".
ביוגרפיה

למד בישיבת מיר אצל הרב אליהו ברוך קמאי, וכן אצל הרב אליעזר גורדון. כמו כן, נשלח על ידי אביו (יחד עם אחיו הרב אליעזר יהודה) ללמוד אצל הרב חיים סולובייצ'יק בבריסק. כמו כן, למד תקופה בישיבת ראדין אצל החפץ חיים.
בסיוון תרע"ג נישא לשרה זלאטה, בתו של הרב משה מרדכי אפשטיין, ראש ישיבת סלובודקה. חתונתו הייתה אירוע מכונן בישיבה, ובנוסף הרב אליהו ברוך קמאי הגיע להשתתף בה. לאחר שמסר את דרשתו, חזר עליה הרב אברהם אליהו קפלן בחרוזים.
לאחר נישואיו, החל לכהן כר"מ בישיבה, והחל למסור שיחות מוסר. בהמשך, הקים מכינה לישיבת סלובודקה, בשם "אור ישראל", בראשה עמד הרב יחזקאל ברשטין, מחבר הספר ה"דברי יחזקאל". הרב פינקל היה מגיע מדי פעם למסור שיעורים במכינה זו.
בחורף תרפ"ה עלה לארץ ישראל, לכהן כר"מ בישיבה בחברון. כעבור פחות משנה, בחול המועד סוכות תרפ"ו, נפטר באופן פתאומי, והוא בן 42.
הרב מאיר שמחה הכהן התבטא עליו שהוא יהיה ה"קצות החושן" של הדור. במכתב תנחומים לאביו, כתב הרב ירוחם ליבוביץ עליו: "ארון ה'", "נר ישראל", "באורו נראה אור".
אשתו זלאטה, נפטרה אף היא בצעירותה, בראשית אוגוסט 1939, והיא בת 46.
הערות שוליים

↑  'ראש ישיבת חברון ז"ל', דואר היום, 5 באוקטובר 1925, עמ' 1.
↑  הרב פינקל הלך לדבר עמו בלימוד, יחד עם הרב אהרן קוטלר, עת שהה סמוך לסלובודקה. על הרב קוטלר התבטא שיהיה רבי עקיבא איגר של הדור.
↑  זלאטה פינקל, הצופה, 2 באוגוסט 1939.
| רבני ישיבת חברון כנסת ישראל |
| --- | --- | --- |
| ראשי הישיבה בהווה | הרב דוד כהן • הרב שלמה כץ • הרב משה מרדכי פרבשטין • הרב יוסף חברוני |  |
| משגיחים בהווה | הרב חיים יצחק קפלן |  |
| ראשי ישיבה שנפטרו | הרב משה מרדכי אפשטיין • הרב יחזקאל סרנא • הרב משה חברוני • הרב אהרן כהן • הרב שמחה זיסל ברוידא • הרב אברהם פרבשטין |  |
| משגיחים שנפטרו | הרב נתן צבי פינקל (הסבא מסלבודקא) • הרב יהודה לייב חסמן • הרב אברהם נח פאלי • הרב מאיר חדש • הרב צבי הירש פאלי • הרב אברהם סלומון |  |
| רבנים בולטים בישיבה שנפטרו | הרב אהרן יפה'ן • הרב משה פינקל  • הרב נחמן טוקר |  |
| רבנים שעזבו | הרב ברוך מרדכי אזרחי • הרב הלל זקס • הרב חיים סרנא • הרב רפאל שמואלביץ • הרב שלמה פאליי |  |
| --- | --- |
בקרת זהויות :  NLI: 987007462980705171  VIAF: 242354125   WorldCat (עם VIAF): 242354125
נחלת שבט ראובן

מפת הנחלות השבטים. נחלת ראובן צבועה בזהוב בצידה הימני של המפה
נחלת שבט ראובן היא נחלת שבט ראובן כפי שהוגדרה בספר יהושע, פרק י"ג, פסוקים ט"ו–כ"ג. הכתוב מציין שנחלת השבט חולקה על ידי משה, והנחלה לא חולקה בגורל, כמו אצל שבטים אחרים. הנחלה מקיפה את חבלי הדרום של עבר הירדן של ארץ ישראל.